钦定古今图书集成/明伦汇编/氏族典/第362卷 > 金肇基
## 钦定古今图书集成/明伦汇编/氏族典/第362卷 > 金肇基

按《汪溪族谱》：“肇基，字引初，性至孝。三岁，见母为捉虱，
即白母曰：‘儿吃母乳，无异虱吃儿血’。遂自断乳。长从
父文耀游学山左，遂入籍东昌府学。忽一日心动，促
父归，母则已没。自是侍父于家，无复志功名。父没，购
山地与母合葬，庐墓三年。山故多虎患，不为少惧，虎
亦竟遁迹。岁父母忌日，哭泣如初丧，作《哀哀诗》百首”，
邑人群称为“金孝子。”